CELEX: 52011PC0251
Language: lt
Date: 2011-05-06
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2010/025 DK/Odense Steel Shipyard“)

|
			
		
		
		52011PC0251
		
			EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2010/025 DK/Odense Steel Shipyard“) Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2010/025 DK/Odense Steel Shipyard“) /* KOM/2011/0251 galutinis */
			
				
		
		
			
			   	AIŠKINAMASIS MEMORANDUMAS
2006 m. gegužės 17 d. Europos
Parlamento, Tarybos ir Komisijos tarpinstitucinio susitarimo dėl
biudžetinės drausmės ir patikimo finansų valdymo[1] 28 punkte numatyta galimybė skirti
Europos prisitaikymo prie globalizacijos padarinių fondo (toliau – EGF)
lėšas, taikant lankstumo mechanizmą, neviršijant viršutinės
metinės 500 mln. EUR ribos ir viršijant atitinkamų
finansinės programos išlaidų kategorijų ribas.
EGF finansinės paramos taisyklės
nustatytos 2006 m. gruodžio 20 d. Europos Parlamento ir Tarybos
reglamente (EB) Nr. 1927/2006, įsteigiančiame Europos
prisitaikymo prie globalizacijos padarinių fondą[2].
2010 m. spalio 6 d. Danija
pateikė paraišką „EGF/2010/025 DK/Odense Steel Shipyard“ dėl EGF
finansinės paramos po to, kai iš Danijos įmonės „Odense Steel
Shipyard“ iš darbo atleisti darbuotojai.
Nuodugniai išnagrinėjusi šią
paraišką Komisija, laikydamasi Reglamento (EB) Nr. 1927/2006
10 straipsnio, padarė išvadą, kad šiame reglamente nustatytos
sąlygos finansinei paramai gauti yra įvykdytos.
PARAIŠKOS SANTRAUKA IR ANALIZĖ
 Pagrindiniai duomenys ||   
 EGF nuorodos Nr. || EGF/2010/025 
 Valstybė narė || Danija 
 2 straipsnis || a punktas 
 Pagrindinė įmonė || Odense Steel Shipyard 
 Tiekėjai ir tolesnės gamybos grandies įmonės || 0 
 Ataskaitinis laikotarpis || 13.4.2010 – 31.7.2010 
 Prie individualių poreikių pritaikytų paslaugų teikimo pradžia || 1.10.2010 
 Paraiškos data || 6.10.2010 
 Atleistų darbuotojų skaičius ataskaitiniu laikotarpiu || 710 
 Atleistų darbuotojų skaičius prieš ataskaitinį laikotarpį ir po jo || 646 
 Bendras atleistų darbuotojų skaičius || 1 356 
 Atleistų darbuotojų, kuriems numatyta parama, skaičius || 950 
 Prie individualių poreikių pritaikytoms paslaugoms skirtos lėšos, EUR || 20 874 362 
 EGF paramai įgyvendinti skirtos lėšos[3], EUR || 943 948 
 EGF paramai įgyvendinti skirtos lėšos, proc. || 4,3 
 Visa suma, EUR || 21 818 310 
 EGF parama, EUR (65 proc.) || 14 181 901 
1.                      
Paraiška Komisijai pateikta 2010 m. spalio
6 d., o papildoma informacija teikta iki 2011 m. kovo 8 d.
2.                      
Paraiška atitinka Reglamento (EB)
Nr. 1927/2006 2 straipsnio a punkte nustatytas EGF paramos skyrimo
sąlygas ir buvo pateikta per šio reglamento 5 straipsnyje
nustatytą 10 savaičių laikotarpį.
Darbuotojų atleidimo sąsaja su
esminiais pasaulio prekybos sistemos struktūriniais pokyčiais
dėl globalizacijos ar pasaulinės finansų ir ekonomikos
krizės
3.                      
Siekdama nustatyti darbuotojų atleidimo ir
pasaulinės finansų ir ekonomikos krizės sąsają, Danija
teigia, kad per paskutinius dešimtmečius vis didesnę Europos
laivų statybos rinkos dalį perėmė Azija. Be to, pasaulio
finansų ir ekonomikos krizė taip paveikė pasaulio laivų
statybos rinką, kad, Europos laivų statytojų asociacijos (CESA)
duomenimis, 2008–2009 m. užsakymų portfelis pasaulio laivų
statybos sektoriuje sumažėjo nuo 194,2 mln. iki
156,2 mln. CGT[4], o
naujų užsakymų skaičius per tą patį laikotarpį –
nuo 43,0 mln. iki 16,5 mln. CGT.
4.                      
2009–2010 m. metinėje ataskaitoje CESA
nurodo, kad, pasaulyje sumažėjus laivų statybos užsakymams, staigiai
sumažėjo darbo krūvis laivų statyklose. Sumažėjus
standartinių krovininių laivų dalių paklausai, Europos
laivų statyklų rinkos dalis tanklaivių, konteinervežių ir
sausakrūvių laivų sektoriuose sumažėjo maždaug 1,5 mln.
CGT, o nuo antrosios 2008 m. pusės buvo atšaukta maždaug 17 proc.
dabartinių CESA narių užsakymų. Pagal CESA dėl didelės
2009 m. pastatytų laivų vertės ir sudėtingumo poveikis
apyvartai buvo nedidelis – ji smuko tik 5 proc., palyginti su
20 proc. tonažo nuosmukiu. Tačiau dėl ilgo gamybos proceso šiame
sektoriuje dar neįmanoma įvertinti dabartinės padėties
poveikio Europos laivų statykloms. Nuo 2008 m. naujų
užsakymų CESA laivų statyklose labai sumažėjo. Kalbant apie
užimtumą, iki 2009 m. pabaigos darbo vietų skaičius
laivų statyklose vidutiniškai sumažėjo apie 20 proc.
apskaičiavo, kad, iki 2010 m. vasaros nepasirašius naujų
sutarčių, darbą neišvengiamai prarastų pusė
darbuotojų. Dauguma Europos laivų statyklų vis labiau trumpino
darbo laiką, pranešė apie planuojamą darbuotojų
skaičiaus mažinimą arba atleido darbuotojus. Kai kurios laivų
statyklos jau paskelbė bankrotą, o tai sukėlė
grandininę reakciją jų tiekimo įmonėse.
5.                      
Tai trečiasis atvejis, kai laivų statybos
sektoriuje prašoma EGF paramos, o ankstesniais dviem atvejais
(EGF/2010/001DK/Nordjylland[5] ir
EGF/2010/006 PL/H. Cegielski-Poznan[6])
nurodyti argumentai išlieka aktualūs. 
Duomenys apie atleistų
darbuotojų skaičių ir 2 straipsnio a punkto kriterijų
laikymasis
6.                      
Šią paraišką Danija pateikė
laikydamasi Reglamento (EB) Nr. 1927/2006 2 straipsnio a punkte
nustatytų intervencijos kriterijų, pagal kuriuos reikalaujama, kad per
keturių mėnesių laikotarpį valstybės narės
įmonėje atleistų darbuotojų skaičius būtų ne
mažesnis kaip 500, įskaitant darbuotojus, kuriuos atleido jos tiekimo ir
tolesnės gamybos grandies įmonės.
7.                      
Paraiškoje nurodoma, kad per ataskaitinį
laikotarpį nuo 2010 m. balandžio 13 d. iki 2010 m. liepos
31 d. iš „Odense Steel Shipyard“ atleista 710 darbuotojų ir nuo
2009 m. rugpjūčio 10 d., kai buvo paskelbta apie laivų
statyklos uždarymą, iki 2011 m. sausio mėn. (imtinai) atleisti
646 darbuotojai. Valstybė narė pareiškėja pasirinko
trumpesnį nei 4 mėnesių ataskaitinį laikotarpį,
kadangi per 3,5 mėnesio buvo pasiektas pakankamas atleidimų
skaičius, kad jos paraiška būtų tinkama. Atleistų
darbuotojų skaičius apskaičiuotas pagal Reglamento (EB) Nr.
1927/2006 2 straipsnio antros pastraipos pirmą įtrauką.
Paaiškinimas apie nenumatytą šio
darbuotojų atleidimo pobūdį
8.                      
Danijos valdžios institucijos teigia, kad nebuvo
galima numatyti laivų statyklos uždarymo ir su tuo susijusio
darbuotojų atleidimo. Iki 2009 m. laivų statyklos savininkai
daug investavo į statyklą, ko jie nebūtų darę, jei
būtų numatyta ją uždaryti. Reikia pažymėti, kad tai yra
viena didžiausių ir moderniausių laivų statyklų Europoje,
2006–2008 m. pastačiusi didžiausius pasaulio konteinervežius, kaip
antai konteinervežį „Emma Maersk“ ir jo E-klasės seserinį
laivą. Laivų statykla žinoma kaip kurianti ir statanti naujoviškus
laivus, naudojančius naujausias dizaino ir įrangos technologijas. 
Duomenys apie darbuotojų
atleidimą ir darbuotojus atleidusios įmonės
9.                      
Paraiškoje nurodoma, kad iš „Odense Steel Shipyard“
iš viso atleisti 1 356 darbuotojai. Atlikusi tyrimą, valstybė
narė padarė išvadą, kad apie 70 proc. atleistų
darbuotojų norės gauti EGF paramą.
10.                  
Remtinų darbuotojų pasiskirstymas:
 Kategorija || Skaičius || Procentinė dalis 
 Vyrai || 903 || 95,0 
 Moterys || 47 || 4,9 
 ES piliečiai || 950 || 100,0 
 Ne ES piliečiai || 0 || 0,0 
 15–24 m. asmenys || 58 || 6,1 
 25–54 m. asmenys || 726 || 76,4 
 55–64 m. asmenys || 162 || 17,1 
 Vyresni nei 64 m. asmenys || 4 || 0,4 
11.                  
Nei tarp atleistų, nei tarp remtinų
darbuotojų nėra asmenų, turinčių ilgalaikių
sveikatos problemų ar negalią.
12.                  
Darbuotojų pasiskirstymas pagal profesines
kategorijas:
 Kategorija || Skaičius || Procentinė dalis 
 Specialistai || 30 || 3,2 
 Technikai ir jaunesnieji specialistai || 616 || 64,8 
 Administracijos tarnautojai || 19 || 2,0 
 Paslaugų sektoriaus ir parduotuvių bei turgaviečių darbuotojai || 153 || 16,1 
 Nekvalifikuoti darbininkai || 132 || 13,9 
13.                  
Pagal Reglamento (EB) Nr. 1927/2006
7 straipsnį, Danija patvirtino, kad įvairiais EGF paramos
įgyvendinimo etapais, ypač suteikiant teisę gauti EGF paramą,
ji taikė ir toliau taikys moterų ir vyrų lygybės bei
nediskriminavimo principus.
Susijusios teritorijos ir jos valdžios
institucijų ir suinteresuotųjų šalių aprašymas
14.                  
Odensė – trečias pagal dydį Danijos
miestas, turintis beveik 200 000 gyventojų. Miestas yra Fiuno salos,
kurios gyventojų skaičius siekia beveik 500 000, viduryje.
Fiunas – rytinė Pietų Danijos regiono dalis, kuriame gyvena
1 200 000 gyventojų. Tiek Fiunas, tiek regionas turi gerai
išvystytą infrastruktūrą, ir vis daugiau dirbančių
asmenų vyksta į darbą už savo gyvenamojo miesto ribų. Vis
dėlto, „Odense Steel Shipyard“ darbuotojų atveju, darbas ne savo
mieste negali būti nedarbo problemos sprendimas, kadangi darbuotojai turi
mažai darbo pasiūlymų saloje, be to, visame Danijos metalurgijos
sektoriuje darbuotojų netrūksta. Taigi, reikės dėti daug
pastangų atleistus darbuotojus parengti naujiems darbams.
15.                  
Odensė turi prieigą prie jūros per
kanalą ir Odensės fiordą, šalia kurio esančiame mažame
Munkebo miestelyje (5 500 gyventojų) įsikūrusi „Odense
Steel Shipyard“. Munkebas – Kertemindės savivaldybės dalis Fiuno
šiaurės rytuose.
16.                  
2008 m. bendras Odensės ir
Kertemindės darbuotojų skaičius buvo 109 000 žmonių.
Šioje paraiškoje nurodytos tiesiogiai su „Odense Steel Shipyard“ uždarymu
susijusios prarastos darbo vietos sudaro daugiau nei 1 proc. darbo
jėgos; be to, prie jų reikia pridėti vėlesnius atleidimus
subrangovų įmonėse ir prarastas darbo vietas laivų
statykloje ją galutinai uždarius. Manoma, kad netiesioginiai darbo
vietų praradimai galų gale sukels tiek pat sunkumų, kaip ir
tiesioginiai, kadangi laivų statyklos uždarymas laikomas didžiausia
regiono ekonomikos krize.
Kertemindės darbuotojų išsilavinimo
lygis yra žemesnis ir už nacionalinį, ir už Fiuno vidurkį.
2008 m. apie 27,3 proc. Kertemindės darbuotojų
tęsė mokslus, tuo tarpu Fiune šis skaičius siekė
33 proc., o valstybės mastu vidurkis buvo 34,8 proc.
17.                  
Tiek Odensės, tiek Kertemindės
savivaldybės artimai susijusios su šia paraiška, kurią jos
rėmė nuo pat pradžių. 
Tikėtinas darbuotojų atleidimo
poveikis vietos, regiono ar šalies užimtumui
18.                  
bendra užimtumo padėtis Danijoje smarkiai
pablogėjo per 2009 ir 2010 m. Nedarbas nuo rekordiškai mažo 3,3 proc.
lygio 2008 m. padidėjo iki 8,2 proc. 2010 m. gruodžio
mėn. (šaltinis – Eurostatas[7]).
19.                  
Pramoninė Kertemindės struktūra
pasižymi darbo vietų apdirbamojoje pramonėje, ypač metalurgijos
sektoriuje, gausa. Daug darbo vietų šiame pramonės sektoriuje jau
prarasta – jos perkeltos į kitas šalis, kuriose darbo užmokestis mažesnis.
Atleisti laivų statyklos darbuotojai turi daug techninių žinių,
kurias sunku panaudoti kituose pramonės sektoriuose Fiune ar net visoje
Danijoje.
Be to, laivų statykla uždaroma laipsniškai –
tam tikras darbuotojų skaičius atleidžiamas po kiekvieno laivų
statybos užsakymo įvykdymo. Tikimasi, kad 2011 m. trimis etapais bus
atleista dar 1 100 darbuotojų. Be aiškaus perkvalifikavimo šiems
darbuotojams bus sunku rasti naują darbą.
20.                  
2009 m. rugpjūčio mėn.
paskelbus apie statyklos uždarymą, vietos, regiono ir nacionalinių
suinteresuotųjų šalių konsorciumas aptarė ir suformulavo
naujų regiono plėtros galimybių strategiją. Remiantis šia
strategija buvo pasirinktos šioje paraiškoje nurodytos priemonės.
Suderintas finansuotinų prie
individualių poreikių pritaikytų paslaugų paketas ir
numatomos jo sąnaudos, įskaitant jo ir struktūrinių
fondų finansuojamų veiksmų tarpusavio papildomumą
21.                  
Viena vertus, Pietų Danijos regionas nustato
ir rengia priemones, kurių galima imtis siekiant Lisabonos tikslų,
susijusių su Europos konkurencingumo didėjimu. Antra vertus,
regioninės plėtros forumas naudojasi tiek ESF ir ERPF lėšomis,
tiek nacionaline parama darbo rinkai, siekdamas šių ilgalaikių
tikslų, kaip antai skatinti naujų pramonės sektorių
vystymąsi regione.
22.                  
Vis dėlto, siekiant padėti šiems
netikėtai atleistiems darbuotojams, reikia imtis konkretesnių
veiksmų, tokių kaip švietimas, mokymas, užimtumo skatinimas ir
verslumo parama. Tikslinės grupės darbuotojai jau turi aukštą
kvalifikaciją, bet toje srityje, kurioje įsidarbinimo galimybės
atrodo blankiai. Taigi, jiems pasiūlytos priemonės bus
brangesnės, nei būtų kitų, neretai žemos kvalifikacijos,
darbuotojų masinio atleidim atveju.
–     
Padėties įvertinimas, aiškinimas ir
pagrindinis kursas: manoma, kad šia priemone
pasinaudos apie 70 proc. atleistų darbuotojų. Vidutinė
mokymų trukmė bus keturios savaitės ir jie bus paremti tiek
grupiniu mokymu, tiek individualiomis konsultacijomis. Kursų tikslas –
padėti darbuotojams suprasti savo padėtį ir įgyti
motyvacijos visiškai persiorientuoti, sužinoti apie naujas galimybes regione,
įvertinti savo kompetencijas, rasti juos dominančių
galimybių ir nuspręsti dėl tolesnių veiksmų,
kurių jie norėtų imtis. Pagal šią priemonę bus
teikiamos daug intensyvesnės ir individualesnės konsultacijas nei
darbo biržose.
–     
Profesinis mokymas ir bendrasis lavinimas: manoma, kad šia priemone pasinaudos iki 70 proc. atleistų
darbuotojų, kurie rinksis įvairias švietimo ir perkvalifikavimo
sritis. Kai kurie darbuotojai prieš dalyvaudami mokymuose privalės
pagerinti savo bendrojo išsilavinimo lygį.
–                   
Pirmoji mokymo sritis – energetikos
technologijos. Tai apims elektros energijos gamybą, energijos
kaupimą, infrastruktūras ir efektyvų energijos vartojimą,
didžiausią dėmesį kreipiant į ekologišką
energiją. Tai nauja mokymo sritis, kurios darbo biržos dar nesiūlo.
–                   
Antroji sritis – statyba ir kraštovaizdžio
formavimas. Ateinančiais metais šioje srityje bus vykdoma daug
valstybės įsipareigojimų. Mokymai apims specialius kursus apie
energiškai tausią statybą. Tai naujoviškos mokymo priemonės,
besiskiriančios nuo siūlomų šioje srityje.
–                   
Trečioji sparčiai vystoma sritis – robotika,
kurią Danija sėkmingai plėtoja tarptautiniu lygiu. Daugiausiai
dėmesio būtų skiriama pramonės gamybai, pramogai ir
mokymuisi bei biologinei gamybai. Darbo biržos kol kas šios srities mokymų
nesiūlo, bet, jei priemonė bus sėkminga, galės siūlyti
ateityje.
–                   
Ketvirtoji sritis – socialinės paramos
technologijos. Šis sektorius jau vystomas Odensės regione. Tikimasi,
kad socialinių paslaugų paklausa ligoninėse ir sveikatos
priežiūros srityje ateityje didės. Daugiausia dėmesio bus
skiriama bendram technologijų įvadui ir praktiniam
įgūdžių gerinimui. Darbo biržos taip pat kol kas šių
mokymų nesiūlo, bet jie gali padėti rasti gerą darbą
ateityje.
–                   
Penktoji sritis – bendrasis lavinimas, kuris
gali būti privalomas daugybei atleistų darbuotojų,
norinčių lankyti pasiūlytus kursus. Manoma, kad ketvirtadalis
tikslinės grupės darbuotojų pasinaudos šia priemone, kurios
numatoma trukmė – maždaug 22 savaitės vienam dalyviui. darbo biržos,
tačiau jų paklausa yra tokia didelė, kad darbo biržos ne visada
gali įgyvendinti darbo netekusių asmenų prašymus.
–     
Jaunimo skatinimas siekti aukštojo mokslo ir
jį tęsti: tai skatins jaunus darbuotojus
grįžti mokytis, teiks paramą ir iki vienerių metų padengs
mokymo išlaidas. Šia priemone teikiama platesnė parama nei darbo biržose.
–     
Užimtumo skatinimo priemonės – mokymas įmonėse: tai padės atleistiems
darbuotojams pereinamuoju laikotarpiu – jiems bus suteikta galimybė
mokytis, derinant mokymą tiek su darbdaviu, tiek su nauju darbuotoju. Ši
priemonė dažnai papildys vieną ar keletą kitų
priemonių, kuriomis darbuotojai rengiami naujam darbui. Šis naujiems
darbuotojams skirtas mokymas bus rengiamas nuo vienos iki trijų dienų
per savaitę ir truks nuo šešių iki dešimties savaičių. Jis
paskatins darbdavius įdarbinti atleistus darbuotojus, nes šia priemone
pastariesiems bus padedama greičiau prisitaikyti prie naujos darbo vietos.
–     
Paskatos verslui pradėti: nors Danijoje verslumo lygis auga, bet vis dar išlieka žemas,
ypač dviejose labiausiai nukentėjusiose savivaldybėse. Vis
dėlto atleistų darbuotojų susidomėjimo šia priemone lygis
buvo didesnis už vidurkį – ja susidomėjo beveik trečdalis
jų (285). Planuojamų praktinių seminarų metu šie
darbuotojai galės išplėtoti idėjas ir kūrybingumą, pasiūlymų
atranka padės sutelkti dėmesį į geriausias verslo
plėtros sritis, per šešių savaičių verslumo kursus
šį kelią pasirinkę darbuotojai (95) bus mokomi steigti
įmonę ir plėtoti verslą. Mažesniam darbuotojų
skaičiui (45) bus patariama kaip sukurti naują produktą
ir kaip vykdyti būtiną rinkos analizę. Apie 20 naujų
verslininkų bus teikiami patarimai ir konsultacijos pradiniu
įmonės veiklos etapu ir pirmaisiais veiklos metais jie bus kuruojami,
rengiant tam tikrą skaičių užsiėmimų. Sėkmingai
pradėję verslą gaus paramą rinkodaros ir ryšių su
visuomene srityse, įskaitant prekės ženklo kūrimą.
Atitinkantys griežtus reikalavimus verslininkai galės kreiptis dėl paskolos
– manoma, kad šiame paskutiniame paramos etape bus pateikta apie dešimt
paraiškų.
–     
Be šių priemonių Danija siūlo vienam
darbuotojui skirti 100,67 EUR dienpinigių už vieną programos
veiklos dieną.
23.                  
Pagal Reglamento (EB) Nr. 1927/2006
3 straipsnį, paraiškoje nurodytos EGF paramai įgyvendinti
skirtos lėšos apima parengiamąją, valdymo, informavimo,
viešinimo ir kontrolės veiklą. Visi šias priemones taikantys
partneriai privalo informuoti apie EGF paramą.
24.                  
Danijos valdžios institucijų nurodytos prie
individualių poreikių pritaikytos paslaugos – tai aktyvios darbo
rinkos priemonės, priskiriamos prie tinkamų finansuoti veiksmų,
apibrėžtų Reglamento (EB) Nr. 1927/2006 3 straipsnyje.
Danijos valdžios institucijų skaičiavimu, bendros šių
paslaugų lėšos yra 20 874 362 EUR, o EGF paramai
įgyvendinti skirtos lėšos – 943 948 EUR (4,3 proc.
visos sumos). Bendra iš EGF prašomos paramos suma yra
14 181 901 EUR (65 proc. visų išlaidų).
 Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) || Bendros išlaidos (bendras EGF ir nacionalinis finansavimas) (EUR) 
 Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) 
 Padėties įvertinimas, aiškinimas ir pagrindinis kursas || 950 || 1 610,74 || 1 530 203 
 Profesinis energetikos technologijų mokymas || 190 || 10 067,11 || 1 912 751 
 Profesinis statybos ir kraštovaizdžio formavimo mokymas || 140 || 5 369,13 || 751 678 
 Profesinis robotikos mokymas || 75 || 10 067,11 || 755 033 
 Profesinis socialinės paramos technologijų mokymas || 70 || 12 080,54 || 845 638 
 Bendrasis lavinimas || 235 || 7 973,15 || 1 873 690 
 Skatinimas siekti aukštojo mokslo ir jį tęsti || 110 || 6 711,41 || 738 255 
 Mokymas įmonėse || 190 || 3 221,48 || 612 081 
 Verslumo skatinimas || 285 || 268,46 || 76 511 
 Pasiūlymų atranka || 140 || 134,23 || 18 792 
 Verslumo kursai || 95 || 5 637,58 || 535 570 
 Produkto kūrimo kursai || 45 || 3 758,39 || 169 128 
 Rinkos analizė ir galimybių studija || 20 || 4 026,85 || 80 537 
 Paskatos steigti naujas įmones || 20 || 5 637,58 || 112 752 
 Kuravimas || 20 || 1 342,28 || 26 846 
 Reklama ir prekės ženklo kūrimas || 20 || 4 026,85 || 80 537 
 Paskola verslui padėti || 10 || 26 845,60 || 268 456 
 Dienpinigiai || 950 || 11 037,80 || 10 485 906 
 Prie individualių poreikių pritaikytos paslaugos – tarpinė suma ||   || 20 874 362 
 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) 
 Parengiamoji veikla ||   || 74 260 
 Valdymas ||   || 482 694 
 Informavimas ir viešinimas ||   || 185 652 
 Kontrolės veikla ||   || 201 342 
 EGF paramai įgyvendinti skirtos lėšos – tarpinė suma ||   || 943 948 
 Bendros numatytos išlaidos ||   || 21 818 310 
 EGF parama (65 proc. visų išlaidų) ||   || 14 181 901 
* Bendra suma nevisiškai sutampa dėl DKK
keitimo kurso ir apvalinimo.
25.                  
Danija patvirtina, kad aprašytos priemonės
papildo iš struktūrinių fondų finansuojamus veiksmus ir kad bus
išvengta dvigubo finansavimo.
Data, kada nukentėjusiems
darbuotojams pradėta arba planuojama pradėti teikti prie individualių
poreikių pritaikytas paslaugas
26.                  
Individualiems poreikiams pritaikytas paslaugas,
skirtas nukentėjusiems darbuotojams ir įtrauktas į
suderintą priemonių paketą, kurį siūloma bendrai
finansuoti iš EGF, Danija pradėjo teikti 2010 m. spalio 1 d.
Todėl ši data laikoma laikotarpio, kuriuo iš EGF gali būti skiriama
parama, pradžia.
Konsultacijų su socialiniais
partneriais tvarka
27.                  
Pietų Danijos regionas ir Odensės bei
Kertemindės savivaldybės kartu parengė šią paraišką.
Šioje veikloje dalyvavo socialiniai partneriai, profesinės organizacijos,
sąjungos ir švietimo institucijos. Buvo organizuojami bendri susirinkimai,
kuriuose šalys aptarė ir parengė išsamias augimo ir išskirtinio
pobūdžio priemonių strategijas.
28.                  
Danijos valdžios institucijos patvirtino, kad buvo
laikytasi nacionaliniuose ir ES teisės aktuose nustatytų su
kolektyviniu atleidimu susijusių reikalavimų.
Informacija apie veiksmus, kurie yra
privalomi pagal nacionalinius teisės aktus arba kolektyvines sutartis
29.                  
Atsižvelgdamos į Reglamento (EB) Nr. 1927/2006
6 straipsnyje nustatytus kriterijus, Danijos valdžios institucijos savo
paraiškoje:
·      patvirtino, kad EGF finansinė parama nepakeičia
priemonių, kurias įmonės privalo taikyti pagal nacionalinius
teisės aktus arba kolektyvines sutartis;
·      įrodė, kad veiksmais parama teikiama atskiriems darbuotojams
ir nenaudojama įmonėms arba sektoriams restruktūrizuoti;
·      patvirtino, kad nurodytiems tinkamiems finansuoti veiksmams neteikiama
pagalba pagal kitas ES finansines priemones.
Valdymo ir kontrolės sistemos 
30.                  
Danija pranešė Komisijai, kad finansinę
paramą valdys ir prižiūrės tos pačios institucijos, kurios
valdo ir prižiūri Europos socialinio fondo paramą.
Vadovaujančioji institucija bus Danijos įmonių ir statybos
valdyba. Kitas tos pačios institucijos padalinys bus paskirtas
tvirtinančiąja institucija. Audito institucija bus Danijos
įmonių ir statybos valdybos ES finansavimo kontrolės tarnyba. 
Finansavimas
31.                  
Remiantis Danijos paraiška, siūloma EGF parama
suderintam prie individualių poreikių pritaikytų paslaugų
paketui yra 14 181 901 EUR, o tai sudaro 65 proc. visų
išlaidų. Komisijos siūlomas asignavimas iš Fondo pagrįstas
Danijos pateikta informacija.
32.                  
Atsižvelgdama į didžiausią galimą
EGF finansinės paramos sumą pagal Reglamento (EB) Nr. 1927/2006
10 straipsnio 1 dalį, taip pat į asignavimų
perskirstymo mastą, Komisija siūlo visai minėtai sumai,
skirtinai pagal finansinės programos 1a išlaidų kategoriją,
skirti EGF lėšas.
33.                  
Skyrus siūlomą finansinės paramos
sumą, EGF liks daugiau nei 25 proc. numatytos didžiausios
metinės sumos, kurią galima skirti asignavimams per paskutinius
keturis metų mėnesius, kaip reikalaujama pagal Reglamento (EB)
Nr. 1927/2006 12 straipsnio 6 dalį.
34.                  
Teikdama šį pasiūlymą skirti EGF
lėšas, Komisija pradeda supaprastintą trišalę
procedūrą pagal 2006 m. gegužės 17 d. tarpinstitucinio
susitarimo 28 punktą, kad poreikį panaudoti EGF lėšas ir
reikalingą sumą suderintų su abiem biudžeto valdymo
institucijomis. Komisija ragina tą biudžeto valdymo instituciją, kuri
pirmoji tinkamu politiniu lygmeniu susitars dėl lėšų skyrimo
pasiūlymo projekto, pranešti kitai biudžeto valdymo institucijai ir
Komisijai apie savo ketinimus. Jeigu viena iš dviejų biudžeto valdymo
institucijų nepritars, bus rengiamas oficialus trišalis susitikimas.
35.                  
Komisija atskirai pateikia lėšų
perkėlimo prašymą, siekdama į 2011 m. biudžetą
įtraukti specialiuosius įsipareigojimų asignavimus, kaip
nurodyta 2006 m. gegužės 17 d. tarpinstitucinio susitarimo
28 punkte.
Mokėjimų asignavimų
šaltinis 
36.                  
2011 m. biudžete numatyti
47 608 950 EUR mokėjimų asignavimai biudžeto
eilutėje 04.0501 „Europos prisitaikymo prie globalizacijos padarinių
fondas (EGF)“. Ši biudžeto eilutė bus naudojama
14 181 901 EUR sumai, kurios reikia šiai paraiškai, padengti.
Pasiūlymas
EUROPOS PARLAMENTO IR TARYBOS SPRENDIMAS
dėl Europos prisitaikymo prie
globalizacijos padarinių fondo lėšų skyrimo pagal 2006 m.
gegužės 17 d. Europos Parlamento, Tarybos ir Komisijos
tarpinstitucinio susitarimo dėl biudžetinės drausmės ir patikimo
finansų valdymo 28 punktą (Danijos paraiška „EGF/2010/025
DK/Odense Steel Shipyard“)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo,
atsižvelgdami į 2006 m. gegužės
17 d. Europos Parlamento, Tarybos ir Komisijos tarpinstitucinį
susitarimą dėl biudžetinės drausmės ir patikimo
finansų valdymo[8],
ypač į jo 28 punktą,
atsižvelgdami į
2006 m. gruodžio 20 d. Europos Parlamento ir Tarybos
reglamentą (EB) Nr. 1927/2006, įsteigiantį Europos
prisitaikymo prie globalizacijos padarinių fondą[9], ypač į jo 12 straipsnio
3 dalį,
atsižvelgdami į Europos Komisijos
pasiūlymą[10],
kadangi:
(1)       Europos prisitaikymo prie
globalizacijos padarinių fondas (toliau – EGF) įsteigtas teikti
papildomą paramą darbuotojams, atleistiems iš darbo dėl su
globalizacija susijusių esminių pasaulio prekybos sistemos
struktūrinių pokyčių, ir padėti jiems vėl
integruotis į darbo rinką.
(2)       EGF taikymo sritis buvo
išplėsta – nuo 2009 m. gegužės 1 d. galima teikti paramos
darbuotojams, atleistiems iš darbo dėl tiesioginio pasaulinės
finansų ir ekonomikos krizės poveikio, paraiškas.
(3)       2006 m. gegužės
17 d. tarpinstituciniame susitarime numatyta galimybė skirti EGF
lėšų, neviršijant viršutinės metinės 500 mln. EUR
ribos.
(4)       2010 m. spalio 6 d.
Danija pateikė paraišką skirti EGF lėšų dėl
darbuotojų atleidimo iš įmonės „Odense Steel Shipyard“ ir
ją papildė iki 2011 m. kovo 8 d. pateikdama papildomos
informacijos. Ši paraiška atitinka finansinei paramai taikomus reikalavimus,
kaip nustatyta Reglamento (EB) Nr. 1927/2006 10 straipsnyje.
Todėl Komisija siūlo skirti 14 181 901 EUR sumą.
(5)       Todėl EGF lėšos
turėtų būti skirtos finansinei paramai pagal Danijos
pateiktą paraišką suteikti,
PRIĖMĖ ŠĮ
SPRENDIMĄ:
1 straipsnis
2011 finansinių metų Europos
Sąjungos bendrajame biudžete iš Europos prisitaikymo prie globalizacijos
padarinių fondo (EGF) skiriama 14 181 901 EUR
įsipareigojimų ir mokėjimų asignavimų suma.
2 straipsnis
Šis sprendimas skelbiamas Europos
Sąjungos oficialiajame leidinyje.
Priimta [Briuselyje / Strasbūre]
Europos Parlamento vardu                           Tarybos
vardu
Pirmininkas                                                   Pirmininkas
[1]               OL C 139, 2006 6 14, p. 1.
[2]               OL L 406, 2006 12 30, p. 1.
[3]               Laikantis Reglamento (EB) Nr. 1927/2006
3 straipsnio trečios pastraipos nuostatų.
[4]               Bendras kompensuojamasis tonažas (angl. Compensated
Gross Tonnage, CGT) – konkrečiam laivui pastatyti reikalingo
darbo kiekio rodiklis, apskaičiuojamas dauginant laivo tonažą
iš koeficiento, kuris nustatomas pagal konkretaus laivo tipą ir dydį
(http://en.wikipedia.org/wiki/Compensated_gross_tonnage).
[5]               COM(2010)451 galutinis.
[6]               COM(2010)631 galutinis.
[7]               http://epp.eurostat.ec.europa.eu/portal/page/portal/statistics/search_database
[8]               OL C 139,
2006 6 14, p. 1.
[9]               OL L 406,
2006 12 30, p. 1.
[10]             OL C […], […], p. […].